Spirit of the Ocean | LekkeSlaap
Spirit of the Ocean is 'n lieflike huis wat bo-op 'n krans met pragtige see-uitsigte en in 'n luukse natuurreservaat in Victoriabaai geleë is. Die huis het groot vensters, dekke aan albei kante en is omring deur fynbos. Gaste kan kyk hoe voëls teen die krans nesmaak, asook walviskyk vanuit die oopplan-leefarea.
Dié huis beskik oor 3 slaapkamers, 3 badkamers en 'n ruim oopplan-kombuis, -sitarea en -eetarea met houtvloere. Daar is 1 slaapkamer op die boonste verdieping en 2 slaapkamers op die onderste verdieping. Die beddens het katoenlakens en -duvets. Die onderste 2 slaapkamers het en suite-badkamers met loodglasvensters en storte. Badhanddoeke word voorsien. Die oopplan-kombuis is toegerus met 'n yskas, oond, stoof, mikrogolf, ketel, wasmasjien, tuimeldroër en skottelgoedwasser.
Die sitarea beskik oor 'n kaggel en 'n TV met DVD-speler. 'n DStv-skottel is beskikbaar, maar gaste moet asb. hul eie dekodeerder en slimkaart saambring. Vinnige, gratis, onbeperkte WiFi is beskikbaar.
Die huis het ook 'n lieflike beskutte swembad op die dek, asook stoepmeubels waar gaste kan sit en die pragtige, rustige omgewing bewonder.
'n Bespreking by Spirit of the Ocean sluit in:
4.9 uit 5van 10 resensies vir Spirit of the Ocean
Southern Right Circle 5, Ballots Heights Natuureservaat, Carmel/Ballots, Victoriabaai-pad, George, 6530, Wes-Kaap